
1. Ümumi müddəalar
1.1. Hazırkı Siyasət Bank VTB (Azərbaycan) ASC-də cinayət yolu ilə əldə edilmiş gəlirlərin yuyulması və terrorizmin maliyyələşdirilməsinə qarşı mübarizə məqsədilə ümumi daxili nəzarət qaydalarını müəyyənləşdirən daxili normativ sənəddir və hazırkı Siyasətin 1.2. bəndində göstərilmiş risklərin azaldılmasına yönəlib.

1.2. Maliyyə idarələrinin cinayət yolu ilə əldə edilmiş gəlirlərin qanuniləşdirilməsi (yuyulması) və ya terrorizmin maliyyələşdirilməsi ilə əlaqədar əməliyyatlara cəlb edilməsi onlarda hüquqi, reputasiya və bir nəticə kimi, maliyyə riskinin yaranmasına gətirib çıxarır.
1.3. Hazırkı Siyasət Azərbaycan Respublikasının “Cinayət yolu ilə əldə edilmiş pul vəsaitləri və digər əmlakın qanuniləşdirilməsi və terrorizmin maliyyələşdirilməsinə qarşı mübarizə haqqında” Qanunu, Azərbaycan Respublikasının digər qanunvericilik aktları, Azərbaycan Respublikası Mərkəzi Bankının və Azərbaycan Respublikası Mərkəzi Bankı nəzdində Maliyyyə Monitorinqi Xidmətinin normativ xarakterli aktlarının və məktublarının tələblərinə müvafiq olaraq, “Cinayət yolu ilə əldə edilmiş gəlirlərin yuyulması və terrorizmin maliyyələşdirilməsinə qarşı mübarizə üzrə VTB Qrupunun birləşdirilmiş siyasəti” və “VTB Qrupunda cinayət yolu ilə əldə edilmiş gəlirlərin qanuniləşdirilməsi (yuyulması) və terrorizmin maliyyələşdirilməsinə qarşı mübarizə məqsədilə daxili nəzarət sahəsində birləşdirilmiş idarəetmə konsepsiyası” əsasında, həmçinin Pulların yuyulması ilə mübarizənin maliyyə tədbirlərinin işlənilməsi qrupu (FATF), Bank nəzarəti üzrə Bazel komitəsinin tövsiyyələri və Volfsberq prinsiplərini nəzərə almaqla hazırlanmışdır.
1.4. Hazırkı Siyasətin məqsədlərində aşağıdakı termin və təriflərdən istifadə olunur:
1.4.1. АR – Azərbaycan Respublikası.

1.4.2. Bank – Bank VTB (Azərbaycan) ASC.

1.4.3. VTB Qrupu – Bank VTB ASC və onun törəmə banklarını özündə birləşdirən Bank qrupu.
1.4.4. Benefisiar – pul vəsaitləri və ya digər əmlakla əməliyyatların yekun nəticəsi üzrə iqtisadi və ya başqa fayda əldə edən fiziki və ya hüquqi şəxs, həmçinin sazişlərin xeyrinə həyata keçirildiyi hüquqi şəxsin həqiqi sahibi, ya da müştəriyə nəzarəti həyata keçirən fiziki şəxs.
1.4.5. Daxili nəzarət – Bankın mütləq nəzarət olunmalı əməliyyatların aşkarlanması, cinayət yolu ilə əldə edilmiş gəlirlərin qanuniləşdirilməsi və terrorizmin maliyyələşdirilməsi ilə əlaqədar pul vəsaitləri və digər əmlakla əməliyyatların aşkarlanması üzrə fəaliyyəti.

1.4.6. Cinayət yolu ilə əldə edilmiş gəlirlər – birbaşa və ya dolayısı ilə AR Cinayət Məcəlləsində göstərilmiş cinayətlərin həyata keçirilməsi nəticəsində əldə edilmiş gəlirlər, hər hansı bir pul vəsaitləri, daşınan və daşınmaz, maddi və qeyri-maddi əmlak, mülkiyyət hüququnu təsdiqləyən hüquqi sənədlər.

1.4.7. ÖMT – “Öz müştərini tanı” prinsipi: müştəri ilə münasibətlərin qurulması zamanı onun identifikasiyası və onun sonrakı fəaliyyətinin, Bank vasitəsilə apardığı əməliyyatların öyrənilməsi.
1.4.8. Müştəri və benefisiarların identifikasiyası – AR qanunvericiliyi ilə nəzərdə tutulmuş, müştəri və benefisiarlar haqqında məlumatların toplanılması məqsədilə həyata keçirilən tədbirlər.

1.4.9. Müştərilərin öyrənilməsi – “Öz müştərini tanı” prinsipinə müvafiq olaraq, Bankın müştəriləri və onların həyata keçirdikləri əməliyyatlara dair alınmış məlumatların emalı, informasiyanın təhlili və qiymətləndirilməsi prosesi.

1.4.10. Müştəri – daim və ya müntəzəm olmayaraq Bankın hər hansı bir xidmətlərindən istifadə edən fiziki və ya hüquqi şəxs.

1.4.11. Cinayət yolu ilə əldə edilmiş gəlirlərin qanuniləşdirilməsi (yuyulması) – pul vəsaitlərinin və ya digər əmlakın əldə edildiyi həqiqi mənbənin gizlədilməsi məqsədilə bilərəkdən cinayət yolu ilə alınmış pul vəsaitləri və ya digər əmlakın konversiyası və ya köçürülməsi, cinayət etmiş şəxsin məsuliyyətdən yayınması üçün ona kömək edilməsi,  ya da cinayət yolu ilə əldə edilmiş pul vəsaitlərindən istifadə etməklə maliyyə əməliyyatları və ya digər sazişlərin aparılması, bilərəkdən cinayət yolu ilə əldə edilmiş pul vəsaitlərinin və ya digər əmlakın həqiqi xarakteri, mənbəyi, olduğu yerin gizlədilməsi, onların idarə edilməsi, yerinin dəyişdirilməsi, bu pul vəsaitləri və ya digər əmlaka, onların mənsubiyyətinə dair hüquqların gizlədilməsi.
1.4.12. PY/TMMŞ – Gəlirlərin yuyulması və terrorizmin maliyyələşdirilməsinə qarşı mübarizə şöbəsi.
1.4.13. Bankın məsul əməkdaşı – Bankda hazırkı Siyasətə əməl olunmasına görə cavabdeh PY/TMMŞ rəisi.

1.4.14. Cinayət yolu ilə əldə edilmiş gəlirlərin qanuniləşdirilməsi (yuyulması) və terrorizmin maliyyələşdirilməsinə qarşı mübarizə (PY/TMM) – Bankın AR-nın “Cinayət yolu ilə əldə edilmiş pul vəsaitləri və ya digər əmlakın qanuniləşdirilməsi və terrorizmin maliyyələşdirilməsinə qarşı mübarizə haqqında” Qanununun müddəalarının yerinə yetirilməsi ilə əlaqədar həyata keçirdiyi tədbirlər sistemi.

1.4.15. MMX – AR Mərkəzi Bankı nəzdində Maliyyə Monitorinqi Xidməti.
1.4.16. Terrorizmin maliyyələşdirilməsi – pul vəsaitləri və ya digər əmlakın AR Cinayət Məcəlləsinin 102, 214, 215, 219, 219-1, 277, 278, 279, 280 və 282 maddələri ilə nəzərdə tutulmuş əməllərin maliyyələşdirilməsi, hazırlanması, təşkili və ya şəxs və ya qrup (dəstə, təşkilat) tərəfindən törədilməsi, , ya da göstərilmiş cinayətlərin törədilməsi məqsədilə şəxsin və ya bu məqsədlə yaradılan qrupun (dəstə, təşkilat) təmin edilməsi üçün istifadə ediləcəyini bilərək, pul vəsaitləri və ya digər əmlakın bütün hissələri və ya bir hissəsinin qəsdən yığılması, birbaşa və ya dolayısı ilə alınma mənbəyindən asılı olmayaraq ötürülməsi.
2. PY/TMM məqsədilə daxili nəzarət sisteminin məqsədləri, vəzifələri və ona qarşı əsas tələblər
2.1. PY/TMM sahəsində daxili nəzarət AR qanunvericilik aktlarının tələblərinin yerinə yetirilməsinin təmin olunması məqsədilə həyata keçirilir və cinayət yolu ilə əldə edilmiş gəlirlərin qanuniləşdirilməsi (yuyulması) və terrorizmin maliyyələşdirilməsi ilə əlaqədar risklərin aşkarlanması və idarə edilməsinə yönəlib.

2.2. PY/TMM məqsədilə daxili nəzarətin vəzifələri aşağıdakılardır:

2.2.1. hazırkı Siyasətin realizəsi və aşağıdakı tələbləri nəzərə almaqla Bankın bölmələrinin ona riayət etmələri:

2.2.1.1. PY/TMM üzrə yerinə yetirilən, onların vəzifə təlimatlarında əksini tapmış funksiyalar çərçivəsində tutduqları vəzifədən asılı olmayaraq bütün işçilərin PY/TMM məqsədilə həyata keçirilən daxili nəzarət prosedinə iştirakı;

2.2.1.2. bank sirrinin və PY/TMM məqsədilə həyata keçirilən daxili nəzarət prosesində alınan, formalaşan informasiyanın məxfiliyinin qorunub-saxlanılması;

2.2.1.3. Bank işçilərinin cinayət yolu ilə əldə edilmiş gəlirlərin qanuniləşdirilməsi (yuyulması) və terrorizmin maliyyələşdirilməsinin həyata keçirilməsinə iştirakının istisna edilməsi;

2.2.1.4. müştərilərin, digər şəxslərin PY/TMM məqsədilə daxili nəzarətin həyata keçirilməsi nəticəsində Bankın gördüyü tədbirlər haqqında məlumatlandırılmasına yol verilməməsi;

2.2.1.5. PY/TMM məqsədilə daxili nəzarət tələbləri və funksiyalarının yerinə yetirilməsinə görə Bank işçilərinin personal məsuliyyəti.

2.2.2. AR qanunvericiliyi ilə nəzərdə tutulmuş məlumatların dolğunluğunun və səlahiyyətli orqana vaxtında təqdim edilməsinin təmin olunması.

2.2.3. Cinayət yolu ilə əldə edilmiş gəlirlərin qanuniləşdirilməsi (yuyulması) və terrorizmin maliyyələşdirilməsi ilə bağlı risklərin effektli qiymətləndirmə prosedurlarının tətbiq olunması.
2.3. PY/TMM məqsədilə daxili nəzarət sisteminin yaradılması və fəaliyyətinin təmin edilməsi zamanı Bank aşağıdakılardan çıxış edir:

2.3.1. o, qanunvericilikdə nəzərdə tutulmuş öhdəliklərin icrasını digər şəxslərə vermək hüququna malik deyil və bir nəticə olaraq, PY/TMM məqsədilə daxili nəzarət sisteminin olması və fəaliyyət göstərməsinə görə məsuliyyət daşıyır;

2.3.2. PY/TMM məqsədilə daxili nəzarət sisteminin yaradılması və effektli işinə görə məsuliyyət Bankın ali rəhbərliyinin (Bankın Müşahidə Şurası və İdarə Heyəti) üzərinə düşür;

2.3.3. ali rəhbərlik tərəfindən Bankda Məsul əməkdaş təyin olunur;

2.3.4. bütün əməkdaşlar cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı əməllərə dair qanunverici və ya digər normativ aktların müddəalarından irəli gələn məsuliyyətləri və öhdəliklərini bilməli və anlamalıdırlar;

2.3.5. ali rəhbərliyə müntəzəm olaraq və vaxtlı vaxtında Bankın cinayət yolu ilə əldə edilmiş gəlirlərin yuyulması/terrorizmin maliyyələşdirilməsi ilə bağlı riskləri idarə etməsində PY/TMM məqsədilə daxili nəzarət qaydalarının effektliliyi haqqında informasiya göndərilir;

2.3.6. Bankda PY/TMM məqsədilə daxili nəzarət məsələləri üzrə aşağıdakıları özündə birləşdirən Təlimat qəbul edilir:

2.3.6.1. Müştərilərin identifikasiyası prosedurları (müştərilərlə iş zamanı lazımi ehtiyatlılıq (due diligence) tədbirləri) və müştərilərin fəaliyyətinin monitorinqi,

2.3.6.2. cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı risklərin idarə edilməsi prosedurları və qiymətləndirilməsi metodikası, həmçinin göstərilmiş sənədlərin tətbiqi qaydası,
2.3.6.3. məlumatların MMX-nə təqdim edilməsi və informasiyanın müdafiəsi haqqında əsasnamələr,

2.3.6.4. informasiyanın qorunub-saxlanılması haqqında əsasnamə,

2.3.6.5. informasiyanın məxfiliyinin təmin edilməsi haqqında əsasnamə,

2.3.6.6. personala təlim keçilməsi (öyrədilməsi) qaydası;

2.3.7. PY/TMM məqsədilə daxili nəzarətin həyata keçirilməsini müəyyənləşdirən sənədlər müntəzəm olaraq, onların milli qanunvericiliyin dəyişmiş tələbləri, yeni bank məhsullarının yaranması və/və ya Bankın fəaliyyətində digər dəyişikliklərlə əlaqədar uyğun vəziyyətə gətirilməsi məqsədilə təkrar nəzərdən keçirilir.

3. Bankın Məsul əməkdaşının status və öhdəlikləri
3.1. Bankın məsul əməkdaşı rəhbər vəzifə tutur, öz öhdəliklərinin yerinə yetirilməsi zamanı müstəqil qərarların qəbul edilməsi üçün kifayət iş təcrübəsi və səlahiyyətlərinə malikdir.

3.2. Məsul əməkdaş Bankın PY/TMM sahəsində AR qanunvericiliyi və hazırkı Siyasətlə müəyyən edilmiş daxili nəzarət tələblərinə riayət etməsinə görə məsuliyyət daşıyır və Bankın bütün əməkdaşlarının PY/TMM məqsədilə daxili nəzarət prosedurlarını yerinə yetirmələrini təmin edir.

3.3. Məsul əməkdaş həmçinin məlumatların MMX-nə göndərilməsi prosedurlarının təşkilinə görə məsuliyyət daşıyır. Həmçinin onun vəzifələri MMX-dən, eləcə də dövlət nəzarət və hüquq mühafizə orqanlarından daxil olan informasiyanın təqdim edilməsi haqqında əsaslandırılmış sorğulara operativ reaksiya göstərmək də daxildir.

3.4. Məsul əməkdaş hər il PY/TMM sahəsində işlərin effektliliyi, cinayət gəlirlərinin yuyulması və terrorizmin maliyyələşdirilməsi ilə bağlı mövcud risklər haqqında Bankın ali rəhbərliyinə məruzə edir. Bu informasiya həmçinin Bank VTB ASC-nin Məsul əməkdaşının da diqqətinə çatdırıla bilər.

4. Müştərilərlə iş zamanı lazımı ehtiyatlılıq  (due diligence) tədbirləri
4.1. Bank, müştərinin özünü təqdim etdiyi hüquqi/fiziki şəxs olduğuna kifayət qədər əminliyə nail olmaq üçün, həmçinin müştərinin istədiyi bu və ya digər məhsul və ya xidmətlərin təqdim edilməsinə mane ola biləcək hüquqi faktorların olmamasının təsdiqi üçün zəruri tədbirlər görür.

4.2. Bank barələrində dövlət və ya beynəlxalq orqanların sanksiyalarının olduğu fizki və hüquqi şəxslərlə əməkdaşlığın başlanılmasına və ya onlarla birdəfəlik sazişlərin aparılmasına yol verməmək məqsədilə belə şəxslərin aşkarlanması üçün zəruri tədbirlər görür.

4.3. Banka müştərinin fəaliyyətinin və ya ayrıca əməliyyatın cinayət yolu ilə əldə edilmiş gəlirlərin yuyulması və ya terrorizmin maliyyələşdirilməsi ilə bağlı olması məslum olması və ya bu barədə şübhələrin yaranması halları istisna olmaqla, AR qanunvericiliyi ilə müəyyən edilmiş hallarda müştərinin identifikasiyası aparılmır.

4.4. Bank həmçinin milli qanunvericiliyin nəzərdə tutduğu hallar istisna olmaqla, müştərinin üçüncü şəxslərin xeyrinə fəaliyyət göstərməsi faktının müəyyənləşdirilməsi, müştərinin xeyrinə fəaliyyət göstərdiyi şəxslərin identifikasiyası üçün kifayət və ağıllı tədbirlər görür.

4.5. Bank anonim sahibkarlar üçün hesabların açılmasından imtina edir.

4.6. Müştərinin zəruri identifikasiyası onun Banka ilk müraciətindən sonra kifayət qədər qısa müddətdə aparılır.
4.7. Müştərinin identifikasiyası prosesində Bank, etibarlı, müstəqil mənbələrə, məlumat və ya informasiya bazalarına müraciət etməklə müştəridən alınmış məlumatın doğruluğunu (və ya onun bir hissəsini) yoxlayır.

4.8. Müştərilər haqqında informasiyanın aktual vəziyyətdə saxlanılması üçün Bank üç ildə bir dəfədən az olmayaraq, müştərilər haqqında sərəncamında olan sənədlər və informasiyanı yenidən nəzərdən keçirir və yeniləyir. Yüksək risk səviyyəsinə malik müştərilər haqqında məlumatların yenidən nəzərdən keçirilməsi və yenilənməsi ildə bir dəfədən az olmayaraq həyata keçirilir. Bundan başqa, müştəri haqqında məlumatların yenidən nəzərdən keçirilməsi və yenilənməsi müştərinin hər hansı bir əhəmiyyətli işlər görməsi (məsələn Bankın xidmətlərindən istifadənin bərpa olunması, yeni hesabın açılması), həmçinin müştərinin idarəetmə orqanlarında, onun sahiblərinin tərkibində, ona verilən risk səviyyəsində və s. dəyişikliklər aşkarlandıqda da həyata keçirilə bilər.  
5. Müştərinin fəaliyyətinin monitorinqi
5.1. Aşağıdakıları:

5.1.1. cinayət yolu ilə əldə edilmiş gəlirlərin yuyulması və terrorizmin maliyyələşdirilməsinin xəbərdar edilməsi və qarşısının alınmasına yönəlmiş müvafiq daxili nəzarət prosedurlarının olması barədə ümumi tələbləri və 
5.1.2. Cinayət yolu ilə əldə edilmiş gəlirlərin yuyulması/terrorizmin maliyyələşdirilməsinə dair mümkün faktlarla əlaqədar məlumatların olması və ya şübhələrin yaranması hallarında məlumatların və mütləq nəzarətdən keçməli olan əməliyyatlar haqqında məlumatların təqdim olunması barədə tələbləri nəzərə alaraq,

Bank, cinayət gəlirlərinin yuyulması və terrorizmin maliyyələşdirilməsi ilə bağlı əməliyyatların və ya müştərilərin fəaliyyətlərinin, həmçinin mütləq nəzarətdən keçməli olan əməliyyatların aşkarlanmasının təmin edilməsi üçün zəruri tədbirlər görür.

5.2. Müştərilərə qarşı lazımı ehtiyatlılıq (due diligence) tədbilərinin həyata keçirilməsinə əlavə kimi, Bank, ÖMT prinsipini əldə rəhbər tutaraq, qarşılıqlı münasibətlər prosesində müştəri üçün qeyri-adi olan fəaliyyətin aşkarlanması məqsədilə öz müştərilərinin fəaliyyətini öyrənir. Qeyri-adi halların rasional izahı yoxdursa, bu onların cinayət yolu ilə əldə edilmiş gəlirlərin yuyulması və ya terrorizmin maliyyələşdirilməsi ilə əlaqədar olmalarına dəlalət edə bilər. Bütün xidmət boyunca müştərinin fəaliyyəti və onun əməliyyatlarının monitorinqi Bankdan cinayət yolu ilə əldə edilmiş gəlirlərin qanuniləşdirilməsi və ya terrorizmin maliyyələşdirilməsinə məqsədilə istifadə olunmamasına dair əminliyi möhkəmləndirməyə kömək edir.

5.3. müştərilərin fəaliyyətinin monitorinqi sisteminin əhəmiyyətli elementləri aşağıdakılardır:

5.3.1. ÖMT prinsipi əsasında müştərilərlə anket sorğularının aparılması;

5.3.2. müştərilərin öyrənilməsi tələb olunan əməliyyatları və/və ya fəaliyyət istiqamətlərinin nişanlanması;

5.3.3. belə əməliyyatlar və/və ya fəaliyyət istiqamətləri haqqında hesabatların səlahiyyətli şəxs/şəxslər tərəfindən təcili təhlili; və
5.3.4. aparılmış təhlilin nəticələrinə görə müştərinin fəaliyyətinin sonrakı öyrənilməsi haqqında müvafiq qərarların qəbul edilməsi.

5.4. Müştərinin fəaliyyətinin monitorinqi aparıla bilər:

5.4.1. əməliyyatın/müəyyən fəaliyyət növünün həyata keçirildiyi zaman real vaxt rejimində və ya onların həyata keçirilməsindən qabaq;

5.4.2. müştərinin əməliyyatları/fəaliyyət istiqamətlərinin sonrakı monitorinqinin gedişində.

5.5. Bu zaman hər iki halda müştərinin qeyri-adi əməliyyatları/istiqamətləri gələcək öyrənilmənin aparılması üçün ayrılır.

5.6. Monitorinq prosedurlarına müştərinin apardığı əməliyyat növlərinin, onun fəaliyyət istiqamətlərinin təhlili və alınmış məlumatların analoji müştərilər qrupunun əməliyyatları/fəaliyyət istiqamətləri haqqında informasiya ilə tutuşdurulması.

5.7. Bank, şərtlər müntəzəm əlaqələrin saxlanılmasını nəzərdə tutsa da, müəyyən vaxt ərzində Bankla əlaqə saxlamayan müştərilərlə, həmçinin gələcəkdə fəallaşmaları və hüquqa zidd istifdə olunmaları faktlarını aşkarlamaq üçün hazır olmaq məqsədilə, “yatmış” hesablara dair qarşılıqlı münasibətlər sistemi və prosedurlarını tətbiq edəcək.  
5.8. Müştərilərin fəaliyyətinin monitorinqi prosedurlarını müəyyənləşdirərkən, müştəriyə verilmiş risk səviyyəsi və istifadə etdiyi Bank məhsulları/xidmətləri kontekstində onların əməliyyatlarının tezliyini, həcmini, dövriyyələrini və xarakterini nəzərə almaq lazımdır.

5.9. Müştərinin fəaliyyətinin monitorinqi əllə idarə olunan və/və ya avtomatik rejimdə aparıla bilər. Bu zaman Bank, əməkdaşların intuisiyası, Bank işçilərinin müştərilərlə şəxsi əlaqələri və ya telefon danışıqları, praktiki təcrübə əsasında mənası olmayan əməliyyatları aşkarlamaq qabiliyyəti kimi amillərin avtomatlaşdırılmasının qeyri-mümkünlüyünü nəzərə laraq, personalın daimi ehtiyat vəziyyətində saxlanılması vacibliyini etiraf edir. 
6. Riskin qiymətləndirilməsi
6.1. Bankdan cinayət yolu ilə əldə olunmuş gəlirlərin yuyulması və terrorizmin maliyyələşdirilməsi məqsədilə istifadə edilməsi ilə bağlı riskləri azaltmaq məqsədilə, Bank riskin qiymətləndirilməsi üçün istifadə olunan meyarları müəyyənləşdirir.

6.2. Bankdan cinayət yolu ilə əldə edilmiş gəlirlərin qanuniləşdirilməsi və terrorizmin maliyyələşdirilməsi məqsədilə istifadə edilməsinin qarşısını almaq üzrə ümumi məqsədlərə nail olmaq üün riskin qiymətləndirilməsinə əsaslanmış yanaşma:

6.2.1. nəzərə alır ki, cinayət yolu ilə əldə edilmiş gəlirlərin yuyulması və terrorizmin maliyyələşdirilməsi təhdidi müştərinin kateqoriyası, onun qeydiyyat yeri, istifadə etdiyi bank məhsul/xidmətləri və onların təqdim edilməsi üsullarından asılı olaraq, müxtəlifdir;

6.2.2. rəhbərliyə müştərilərə qarşı differensiyalaşdırılmış siyasəti elə aparmağa imkan verir ki, müştərilərin üzərinə qəbul edilən risklər onların fəaliyyətinə uyğun olsun;

6.2.3. ali rəhbərliyə xüsusi hallarda daxili prosedurlar, qaydalar, nəzarət alətlərindən istifadədə şəxsi yanaşmalarını tətbiq etməy imkan verir;

6.2.4. imkanlara görə daha az xərc tələb edən PY/TMM sisteminin qurulmasına yardım edir.

6.3. Riskin qiymətləndirilməsinə əsaslanmış yanaşmanın realizəsi zamanı  cinayət yolu ilə əldə edilmiş gəlirlərin yuyulması və terrorizmin maliyyələşdirilməsinə cəlb olunmuş risklərin idarə edilməsi və tarazlanması üçün daha az xərc tələb edən və kifayət tədbirlərin müəyyənləşdirilməsi məqsədilə aşağıdakı addımlar atılır:

6.3.1. cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı, Bank üçün xarakter olan rikslər müəyyənləşdirilir və qiymətləndirilir;

6.3.2. cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı aşkarlanmış risklərin idarə edilməsi və azaldılmasına yönəlmiş idarəetmə alətləri yaradılır və tətbiq edilir;

6.3.3. bu alətlərin tətbiqinin monitorinqi və təkmilləşdirilməsi həyata keçirilir.

6.4. Riskləri aşkarlaya və qiymətləndirərək Bank, əsas qiymətləndirmə istiqamətlərinin aşağıdakılar olmasını diqqətə alaraq, şəxsi meyarlarını müəyyənləşdirir və istifadə edir:

6.4.1. müştəri bazası;

6.4.2. Bankın təklif etdiyi məhsul və xidmətlər;

6.4.3. Bankın istifadə etdiyi bank məhsulları və xidmətlərinin təqdim edilməsi üsulları;

6.4.4. Bankın fəaliyyətinin coğrafi regionları.

6.5. Cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı risklərin azaldılması və idarə edilməsi məqsədilə aşağıdakı tədbirlər görülür:

6.5.1. müştərilərin identifikasiyası;

6.5.2. ÖMT prinsipinə müvafiq olaraq, müştərilər haqqında əlavə məlumatın toplanması; və
6.5.3. aparılan əməliyyatların cinayət yolu ilə əldə edilmiş gəlirlərin yuyulması və ya terrorizmin maliyyələşdirilməsi ilə bağlı ola biləcəyinə dəlalət edən və ya bunu güman etməyə imkan verən məntiqli əsasların aşkarlanması məqsədilə müştərilərin əməliyyatları və fəaliyyət istiqamətlərinin monitorinqi.

6.6. Müxtəlif müştərilər tərəfindən bu və ya digər bank məhsullarının istifadə edilməsinə dair şəxsi qiymətləndirmələri əsasında Bank, müştəriyə verilmiş risk səviyyəsindən asılı olmayaraq, onun barəsində informasiyanın yoxlanılması və öyrənilməsi üzrə zəruri dərəcəni müəyyənləşdirir. Bundan başqa, adi iş və yoxlama fəaliyyəti prosesində müştəri haqqında toplanılmış bütün məlumatları da nəzərə almaq lazımdır. Bütün mövcud informasiyanın qiymətləndirilməsi müştərinin risk səviyyəsinin dəyişməsinə gətirib çıxara bilər.

6.7. Risklərin idarə edilməsi prosedurlarının effektli fəaliyyət göstərdiyini müəyyənləşdirmək məqsədilə, PY/TMM məqsədilə daxili nəzarət qaydalarını müntəzəm olaraq nəzərdən keçirmək lazımdır. Bu zaman aşağıdakı aspektlər nəzərə alınır:

6.7.1. müştəriyə xidmət göstərilməsi prosesində aşkarlanan, onu xarakterizə edən məlumatlara dəyişiklikləri təsbit etməyə imkan verən müvafiq prosedurların olması;

6.7.2. cinayət yolu ilə əldə edilmiş gəlirlərin yuyulması/terrorizmin maliyyələşdirilməsi üçün bu və ya digər məhsullardan istifadə üsulları, bu üsulların transformasiyasının təhlili;

6.7.3. əməkdaşların PY/TMM sahəsində öyrədilməsi prosedurları və onların öz vəzifələrini, işlərini bilmələri dərəcələrinin adekvatlılığı;

6.7.4. komplaens-prosedurların monitorinqi (daxili və ya xarici audit kimi);

6.7.5. əməliyyatların monitorinqi və riskin qiymətləndirilməsinə avtomatik və əllə idarə olunan yanaşmalar arasında balansın qorunması;

6.7.6. müvafiq idarəetmə informasiyasına çıxış;

6.7.7. şaquli hesabdarlıq və məsuliyyət vəziyyəti;

6.7.8. PY/TMM məqsədilə daxili nəzarətə görə cavabdeh olan bölmələr və Bankın digər bölmələri arasında qarşılıqlı əlaqələrin effektliliyi;

6.7.9. tənzimləyici, nəzarət və hüquq-mühafizə orqanları ilə qarşılıqlı fəaliyyətin effektliliyi.

6.8. Ümumilikdə, risklərin idarə edilməsi prosesini fasiləsiz və dinamik bir proses kimi nəzərdən keçirmək lazımdır. Bununla əlaqədar Bank, cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə əlaqədar yaranan risklərin idarə edilməsinin dövri olaraq nəzərdən keçirilməsini təmin edir. Cinayət yolu ilə əldə edilmiş gəlirlərin yuyulması və terrorizmin maliyyələşdirilməsi ilə bağlı risklərin qiymətləndirilməsi sisteminin hər il nəzərdən keçirilməsi tövsiyyə olunan norma sayılır. Aparılmış əməliyyatların təfərrüatları, həmçinin bundan irəli gələn dəyişikliklər Bankın Məsul əməkdaşının illik hesabatında nəzərə alınmalıdır..

7. Məxfilik
7.1. PY/TMM məqsədilə daxili nəzarət tədbirlərinin realizəsi çərçivəsində müştərilər haqqında alınmış sənədlər məxfidir.

7.2. Bank işçiləri müştəriləri və ya digər şəxsləri Bankda PY/TMM məqsədilə daxili nəzarət prosedurlarının həyata kçeirilməsi formaları, üsullar və metodları haqqında məlumatlandırmaq hüququna malik deyillər..

7.3. Digər şəxslərə Bank tərəfindən MMX-nə müştərinin əməliyyatları və ya fəaliyyəti haqqında məlumatın təqdim edilməsi barədə informasiyanın açıqlanması qəti qadağandır
8. Personalın təlimi
8.1. PY/TMM və xüsusilə də cinayət yolu ilə əldə edilmiş gəlirlərin yuyulması və terrorizmin maliyyələşdirilməsi faktlarının aşkarlanması üçün istifadə olunan vacib alətlərdən biri də cinayət yolu ilə əldə edilmiş gəlirlərin qanuniləşdirilməsi və terrorizmin maliyyələşdirilməsi ilə bağlı risklərə qarşı daimi ayıq-sayıqlılıq göstərən personalın olması, həmçinin müştərilərin mütləq nəzarətdən keçməli olan əməliyyatlarının, həmçinin onların qeyri-adi əməliyyatları və fəaliyyətlərinin aşkarlanması sahəsində personalın yüksək hazırlıq səviyyəsinin olmasıdır..

8.2. Bununla əlaqədar, Bankın müvafiq bölmələrinin əməkdaşları aşağıdakılarla tanışlıq məqsədilə müvafiq hazırlığı almalıdırlar:

8.2.1. AR-ın PY/TMM üzrə mövcud qanunvericiliyi,

8.2.2. VTB Qrupunun sənədləri və Bankın PY/TMM məqsədilə daxili nəzarət üzrə daxili sənədləri,

8.2.3. PY/TMM məqsədilə daxili nəzarət qaydalarının pozulması hallarında VTB Qrupu, Bank, onun personalı və müştəriləri üçün potensial mənfi nəticələr,

8.2.4. onların PY/TMM məqsədilə, o cümlədən müştəridən şəxsiyyəti təsdiqləyən zəruri sənədlərin alınması, barəsində cinayət yolu ilə əldə edilmiş gəlirlərin yuyulması və ya terrorizmin maliyyələşdirilməsi ilə əlaqədar ola biləcəyinə dair şübhələrin yarandığı əməliyyatların aşkarlanması, bu əməliyyatlar barədə məlumatların göndərilməsi və s. sahəsində onların öhdəlikləri,

8.2.5. Bankın Məsul əməkdaşının kimliyi və onun funksional öhdəlikləri haqqında informasiya ilə.

8.3. Personala, xüsusilə də müştəriləin xidmətlərin göstərilməsinə qəbul edilməsində, onlara sonrakı xidmətlərin göstərilməsində və 18-24 ay ərzində bir dəfədən az olmayaraq, hesablaşmaların aparılmasında bilavasitə iştirak edən işçilərə təlim keçilməsini aparmaq tövsiyyə olunur.
8.4. Əlavə tədris tədbirləri AR-nın PY/TMM üzrə qanunvericiliyi, Bankın PY/TMM məqsədilə daxili nəzarət qaydaları sahəsində qayda və prosedurları dəyişdirildikdə aparılır..

8.5. Əməkdaşlar yerinə yetirdikləri funksiyalar nəzərə alınmaqla təlim keçirlər. Müştərilərin xidmətə cəlb olunması, onlara xidmət göstərilməsi ilə məşğul olan personal, həmçinin bilavasitə hesablaşmaların aparılmasına cəlb olunmuş işçilər, onların funksional öhdəliklərini nəzərə alan müxtəlif proqramlar üzrə təlim keçirlər. Təlim proqramlarına PY/TMM məqsədləri üçün ÖMT prinsipitinin və identifikasiya prosedurlarının tətbiqi, müştəri haqqında əlavə informasiyanın alınması və onun fəaliyyətinin monitorinqinin vacibliyinin izah edilməsi daxil ola bilər..

8.6. Bundan başqa, əməkdaşların Bank çərçivəsində başqa işə keçirilməsi və ya onların funksional öhdəliklərinin dəyişməsi zamanı PY/TMM məsələləri üzrə təlimin keçirilməsində zərurət yaranır.
9. Yekun müddəalar
9.1. Hazırkı Siyasət Bankın Müşahidə Şurası tərəfindən təsdiqləndiyi vaxtdan qüvvəyə minir.
9.2. Hazırkı Siyasətə əlavə və dəyişikliklər Bankın Müşahidə Şurası tərəfindən təsdiqlənir, ya ona əlavə kimi, ya da yeni redaksiyada şərh olunması kimi rəsmiləşdirilir. Siyasətin yeni redaksiyasının qəbulu avtomatik olaraq, əvvəlki sənədin qüvvədən düşməsinə gətirir.
9.3. Hazırkı Siyasətin hər hansı bir hissəsi AR-nın mövcud qanunvericiliyinə zidd olduqda, Siyasətin yalnız AR-nın mövcud qanunvericiliyinə zidd olmayan hissəsi qüvvədə olacaq.

